Diari Oficial de la Generalitat Valenciana


Sumari del DOGV 4753, del 14-05-2004 (2004/4530)

Notificació a Miguel-Hugo Zurriaga Hernández. Expedient número 121/5194 CDH.
----------------------------------------------------------------------------

### Dades del document

Número de DOGV
:   4753

Data del DOGV
:   14-05-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/4530


Organisme emissor
:   Conselleria de Territori i Habitatge

Tipus de document
:   Anunci

Notificació a Miguel-Hugo Zurriaga Hernández. Expedient número 121/1505 TZD. [2004/Q4530]
  
De conformitat amb el que s'ha acordat per aquesta Subsecretaria, i a l'empara del que disposa l'article 59.5 de la Llei 30/1992, de Règim Jurídic de les Administracions Públiques i del Procediment Administratiu Comú, mitjançant el present edicte es notifica a Miguel-Hugo Zurriaga Hernández amb l'últim domicili conegut al carrer de la Pau, 8, 1a, del Port de Sagunt (València), acord d'iniciació de data 5 d'abril de 2004, dictat pel director territorial de Territori i Habitatge de València en l'expedient sancionador número 121/0431 PKA, que s'està tramitant a la Unitat d'Inspecció del Territori d'aquesta conselleria:
  
Vistes les actuacions prèvies practicades a l'empara de l'article 12 del Reial Decret 1.398/1993, de 4 d'agost, pel qual s'aprova el Reglament de Procediment per a l'Exercici de la Potestat Sancionadora.
  
Vist que en data 20 de gener de 2004, per la Unitat del Cos Nacional de Policia adscrita a la Comunitat Valenciana ha pogut constatar-se que, a la parcel·la número 724 del polígon número 56, del terme municipal de Sagunt, Marjal de l'Almardà, el titular de la qual és Miguel-Hugo Zurriaga Hernández, parcel·la inclosa en el Catàleg de Zones Humides de la Comunitat Valenciana número 4, Marjal i Estany d'Almenara, i és sòl protegit i no urbanitzable segons el Pla General d'Ordenació Urbana de Sagunt. La referida parcel·la ha sigut objecte d'aterrament que consisteix en material de derrocament, constatant al seu torn la presència de tubs de plàstic, alguns objectes metàl·lics i runes procedents de derrocaments, i infringeix el que disposa l'article 15 de la Llei 11/1994, de 27 de desembre, de la Generalitat Valenciana, d'Espais Naturals Protegits de la Comunitat Valenciana.
  
Vist que els fets referits estan tipificats en l'article 52, apartat 16, de la Llei 11/1994, d'Espais Naturals Protegits de la Comunitat Valenciana, i qualificada de menys greu en l'article 54 2.c, i la sanció del qual ve determinada en l'article 58 de la citada llei, el qual estableix:
  
Les infraccions tipificades en l'article 52 d'aquesta llei se sancionaran amb les següents multes:
  
b) Infraccions menys greus: de 601,02 euros a 6.010,12 euros.
  
En el present supòsit la sanció seria 3.005 euros (tres mil cinc euros).
  
Vist que, amb independència de la sanció que procedisca, l'infractor està obligat a la reparació del dany i reposició de les coses al seu estat original tal com estableix l'article 55 de la Llei 11/1994, de 27 de desembre, de la Generalitat Valenciana, d'Espais Naturals Protegits de la Comunitat Valenciana. En el present cas consistirà en la reposició del terreny al ser i estat anteriors a la realització dels aterraments.
  
En el cas que els responsables de les infraccions no procedisquen a la reparació del dany causat, la Conselleria de Territori i Habitatge podrà optar per imposar multes coercitives de fins a 3.005,06 euros, reiterades per lapses de temps suficients per a portar a terme allò que s'ha ordenat, o procedir a la reparació de forma subsidiària a costa del responsable. Les quantitats corresponents a l'execució subsidiària seran exigibles per via executiva.
  
Tot això sense perjudici del que resulte de la instrucció, i és l'òrgan competent per a la resolució del present expedient el director territorial, per raó del que disposa l'article 60.1 de la Llei 11/1994, de 27 de desembre, d'Espais Naturals Protegits de la Comunitat Valenciana.
  
A la vista del que disposen els articles 127 a 138 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i el que estableix el Reial Decret 1.398/1993 de 4 d'agost pel qual s'aprova el reglament de procediment per a l'exercici de la potestat sancionadora, s'acorda:
  
La incoació del corresponent expedient sancionador contra el senyor Miguel-Hugo Zurriaga Hernández, per presumpta infracció de l'article 52, apartat 16, de la Llei 11/1994, de 27 de desembre, de la Generalitat Valenciana, d'Espais Naturals Protegits de la Comunitat Valenciana, en relació amb l'article 15 de la citada llei.
  
Així mateix s'acorda nomenar instructora i secretària de l'expedient sancionador, Amparo Renau Almela i Susana Carrasco Marí, respectivament, a les quals se'ls notificarà en forma aquest nomenament, com també als inculpats, de conformitat amb el que estableix l'article 135 de la Llei 30/1992, de Règim Jurídic de les Administracions Públiques i del Procediment Administratiu Comú, i en l'article 13.2 del Reial Decret 1.398/1993, perquè en qualsevol moment del procediment puguen ser objecte de recusació segons el que disposen els articles 28 i 29 del la citada Llei 30/1992, de Règim Jurídic de les Administracions Públiques i del Procediment Administratiu Comú.
  
Per raó del que estableix l'article 16.1 del Reial Decret 1.398/1993, se li concedeix un termini de 15 dies, comptadors a partir del següent a la notificació del present acord, perquè aporte totes les al·legacions, documents o informacions que estime convenients, i li signifiquem que si no efectua al·legacions sobre el contingut de la iniciació del procediment en el dit termini, el present acord podrà ser considerat proposta de resolució amb els efectes previstos en els articles 18 i 19 del Reial Decret 1.398/1993.
  
De conformitat amb el que disposa l'article 42, apartat 4, de la Llei 4/1999, de 13 de gener, de Modificació de la Llei 30/1992, de Règim Jurídic de les Administracions Públiques i del Procediment Administratiu Comú en relació amb l'apartat 6 de l'article 20 del Reial Decret 1.398/1993, de 4 d'agost, pel qual s'aprova el Reglament per a l'Exercici de la Potestat Sancionadora, el termini per a la resolució i la notificació del present procediment serà de sis mesos. Transcorregut el citat termini sense haver dictat i notificat aquest es produirà la caducitat del procediment conforme al que disposa l'apartat 2 de l'article 44 de la Llei de Règim Jurídic de les Administracions Públiques i del Procediment Administratiu Comú.
  
I perquè servisca de notificació a l'interessat mencionat anteriorment, s'expedeix el present edicte.